বিসিজিএস গড়াই

বাংলাদেশ কোস্ট গার্ড জাহাজ (শিপ) (সংক্ষেপেঃ বিসিজিএস) গড়াই বাংলাদেশ কোস্ট গার্ডের একটি আত্রাই-শ্রেণীর হারবার প্যাট্রোল বোট। এটি গ্লোবাল মেরিন ডিজাইন (জিএমডি), অস্ট্রেলিয়া এর কারিগরি ও প্রযুক্তিগত সহায়তায় ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড দ্বারা নির্মিত হয়। বর্তমানে নৌযানটি কোস্ট গার্ড পশ্চিম-জোন মোংলা এর অধীনে নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম। বাংলাদেশ কোস্ট গার্ডের জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ কোস্ট গার্ডের জন্য ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড কর্তৃক ২০১৫ সালে ১টি হার্বার প্যাট্রোল বোট নির্মানের পদক্ষেপ নেয়া হয়। এরই ধারাবাহিকতায় বিসিজিএস গড়াই নির্মিত হয়। নৌযান নির্মাণে প্রয়োজনীয় নকশা ও প্রযুক্তি সরবরাহ করে গ্লোবাল মেরিন ডিজাইন (জিএমডি), অস্ট্রেলিয়া। সম্পূর্ণ প্রকল্পের নকশা প্রণয়ন, সরবরাহ এবং লজিস্টিক ব্যবস্থাপনা সম্পন্ন করে সেলেসটিয়াল টেক লিমিটেড, বাংলাদেশ। নৌযানটি নির্মাণকালে আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি ব্যুরো ভ্যারিটাস (বিভি) এর নীতিমালা অনুসরণ করা হয়। বিসিজিএস গড়াই নৌযানটির দৈর্ঘ্য ২০.১১ মিটার (৬৬.০ ফু), প্রস্হ ৫.২০ মিটার (১৭.১ ফু) এবং গভীরতা ১.১০ মিটার (৩.৬ ফু)। নৌযানটির ওজন ৩৮.০৪ টন এবং প্রচলন শক্তি হিসেবে রয়েছে: ২টি ৯৮৫ অশ্বশক্তি (৭৩৫ কিওয়াট) বিশিষ্ট ম্যান ডি২৮৬৮ এলই৪২৬ ডিজেল ইঞ্জিন (জার্মানি); ২টি জেডএফ ৫০০ ট্রান্সমিশন (জার্মানি) রেশিও:১.১২৫:১; ২টি হ্যামিল্টন জেট এইচজে৪০৩ ওয়াটারজেট প্রোপালশন সিস্টেম। যার ফলে জাহাজটির সর্বোচ্চ গতিবেগ ঘন্টায় ২১ নট (৩৯ কিমি/ঘ; ২৪ মা/ঘ)। এছাড়াও এটি ১২ জন সদস্য নিয়ে একনাগাড়ে ৭ দিন অভিযান পরিচালনা করতে সক্ষম। সেন্সর এবং কার্যপদ্ধতি হিসেবে রয়েছে: ১টি ফুরুনো ডিআরএস৪ডব্লিউ র‍্যাডার (জাপান); ১টি ডিজিপিএস রিসিভার (মার্কিন যুক্তরাষ্ট্র); ১টি সাউন্ড ভেলোসিটি প্রোফাইলার (যুক্তরাজ্য); ১টি চৌম্বকীয় কম্পাস (জাপান); ১টি জিপিএস রিসিভার (ফুরুনো); ১টি ইকো সাউন্ডার (কোডেন); ১টি রাডার অ্যাঙ্গেল ইন্ডিকেটর; ১টি ভিএইচএফ সেট (আইকম); ৩টি ভিএইচএফ ওয়াকিটকি সেট (আইকম/মটোরোলা)। বিসিজিএস গড়াই নৌযানটির আকার আয়তন অপেক্ষাকৃত ছোট হলেও এর সক্ষমতা আধুনিক বিশ্বে ব্যবহৃত সর্বাধুনিক প্রযুক্তিসমৃদ্ধ। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে: ২টি টাইপ ৫৬ ১২.৭ মিমি বিমান-বিধ্বংসী মেশিনগান। "Harbour Patrol Boat, Project Year: 2015"। www.dewbn.gov.bd। সংগ্রহের তারিখ ২০২৪-০৩-২০।  "ALL BOATS - BANGLADESH COAST GUARD" (পিডিএফ)। coastguard.gov.bd (ইংরেজি ভাষায়)। সংগ্রহের তারিখ ২০২৪-০৩-১৮।  "বাংলাদেশ কোস্ট গার্ড এবং ডকইয়ার্ড এন্ড ইঞ্জিনিয়ারিং ওয়ার্কস লিঃ, নারায়ণগঞ্জ এর মধ্যকার দুইটি হারবার প্যাট্রল বোট ক্রয়ের চুক্তি স্বাক্ষর"। coastguard.portal.gov.bd (ইংরেজি ভাষায়)। সংগ্রহের তারিখ ২০২৪-০৩-১৮।  "Completed projects | Celestial Tech"। celestial-tech.net। সংগ্রহের তারিখ ২০২৪-০৩-২০।  "Projects"। Celestial Tech Limited (ইংরেজি ভাষায়)। সংগ্রহের তারিখ ২০২৪-০৩-২০।  "বাংলাদেশ কোস্ট গার্ড সাফল্য" (পিডিএফ)। coastguard.gov.bd (ইংরেজি ভাষায়)। সংগ্রহের তারিখ ২০২৪-০৩-১৮।  "সচিব, জননিরাপত্তা বিভাগ, স্বরাষ্ট্র মন্ত্রণালয় এবং মহাপরিচালক, বাংলাদেশ কোস্ট গার্ড বাহিনী এর মধ্যে স্বাক্ষরিত বার্ষিক কর্মসম্পাদন চুক্তি" (পিডিএফ)। mhapsd.portal.gov.bd। সংগ্রহের তারিখ ২০২৪-০৩-২০।  "Boats for sale Australia, boats for sale, used boat sales, Commercial Vessels New 18mtr 35 knot Patrol / Crew Boat - Apollo Duck"। commercial.apolloduck.com। সংগ্রহের তারিখ ২০২৪-০৩-২০।  "স্বাধীনতা ও জাতীয় দিবস উদযাপন করলো কোষ্টগার্ড। যথাযোগ্য মর্যাদা ও ভাবগাম্ভীর্যের মধ্য দিয়ে বাংলাদেশ কোস্ট গার্ড সদর দপ্তরসহ সকল জোন, বেইস, জাহাজ, স্টেশন এবং আউটপোস্টে মহান স্বাধীনতা ও জাতীয় দিবস উদযাপন করা হয়"। m.facebook.com। সংগ্রহের তারিখ ২০২৪-০৩-২৯।  প্রবেশদ্বার:  বাংলাদেশ বাংলাদেশ সামরিক বাহিনী